
INVESTĪCIJU PROJEKTA “JELGAVAS VALSTSPILSĒTAS PAŠVALDĪBAS IZGLĪTĪBAS IESTĀDES “JELGAVAS SPĪDOLAS VALSTS ĢIMNĀZIJA” SPORTA STADIONA PĀRBŪVE UN TERITORIJAS LABIEKĀRTOŠANA” ĪSTENOŠANA UN AIZŅĒMUMA ŅEMŠANA
Atklāti balsojot: PAR – 13 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Rāviņš, A.Rublis, R.Šlegelmilhs, M.Štāls, V.Švāns, R.Vectirāne), PRET – nav, ATTURAS – nav,
Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” 22. pantu, 22.1 panta pirmo daļu, 24. pantu, likuma “Par valsts budžetu 2026. gadam un budžeta ietvaru 2026., 2027. un 2028. gadam” 40. panta pirmās daļas 5. punktu, Ministru kabineta 2024. gada 17. decembra noteikumiem Nr. 879 “Noteikumi par kritērijiem un kārtību, kādā tiek izvērtēti pašvaldību investīciju projektu pieteikumi aizdevuma saņemšanai”, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna 1.1. rīcības virzienā “Izglītība mūža garumā un konkurētspēja darba tirgū”” iekļauto projekta ideju Nr. 1.2.7. “Jelgavas Spīdolas Valsts ģimnāzijas infrastruktūras un mācību vides attīstība” un iepirkumu rezultātiem,
JELGAVAS VALSTSPILSĒTAS PAŠVALDĪBAS DOME NOLEMJ:
1. Iesniegt Izglītības un zinātnes ministrijā investīciju projektu “Jelgavas valstspilsētas pašvaldības izglītības iestādes “Jelgavas Spīdolas Valsts ģimnāzijas” sporta stadiona pārbūve un teritorijas labiekārtošana” (turpmāk – projekts), kura kopējās izmaksas ir 2 087 911,51 euro (divi miljoni astoņdesmit septiņi tūkstoši deviņi simti vienpadsmit euro un 51 cents), tai skaitā 1 879 120,36 euro (viens miljons astoņi simti septiņdesmit deviņi tūkstoši viens simts divdesmit euro un 36 centi) ir aizņēmuma līdzekļi un 208 791,15 euro (divi simti astoņi tūkstoši septiņi simti deviņdesmit viens euro un 15 centi) ir pašvaldības budžeta līdzekļi.
2. Projekta apstiprināšanas gadījumā projekta īstenošanai:

2.1. ņemt ilgtermiņa aizņēmumu 1 879 120,36 euro (viens miljons astoņi simti septiņdesmit deviņi tūkstoši viens simts divdesmit euro un 36 centi) apmērā no Valsts kases ar tās noteikto procentu likmi līdz 30 gadiem ar atlikto pamatsummas maksājumu līdz 3 gadiem no līguma noslēgšanas dienas, sadalot pa gadiem:

2.1.1. 2026. gadā 939 560,18 euro (deviņi simti trīsdesmit deviņi tūkstoši pieci simti sešdesmit euro un 18 centi);

2.1.2. 2027. gadā 939 560,18 euro (deviņi simti trīsdesmit deviņi tūkstoši pieci simti sešdesmit euro un 18 centi).

2.2. paredzēt līdzfinansējumu 208 791,15 (divi simti astoņi tūkstoši septiņi simti deviņdesmit viens euro un 15 centi), sadalot pa gadiem:

2.2.1. 2026. gada budžetā 104 395,58 euro (viens simts četri tūkstoši trīs simti deviņdesmit pieci euro 58 centi);

2.2.2. 2027. gada budžetā 104 395,57 euro (viens simts četri tūkstoši trīs simti deviņdesmit pieci euro 57 centi).
3. Aizņēmuma atmaksu garantēt ar Jelgavas valstspilsētas pašvaldības budžetu.
4. Pilnvarot Jelgavas valstspilsētas pašvaldības iestādes “Jelgavas izglītības pārvalde” vadītāju parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.
Domes priekšsēdētājs








M.Daģis









DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

